Parcul Central din Cluj-Napoca, inundat în urma ploii de vară. Orașul, sub cod portocaliu de furtună. FOTO
Parcul Central din Cluj-Napoca a fost inundat vineri după-masa, în urma unei ploi torențiale care a lovit orașul. Clujenii s-au confruntat cu o furtună puternică, orașul fiind sub cod portocaliu de furtună.
Parcul Central, inundat în urma ploii/ Foto: Bianca Preda - monitorulcj.ro
Ploaia intensă a început în jurul orei 15:30 și a continuat cu o intensitate deosebită timp de câteva minute, transformând Parcul Central într-o veritabilă mlaștină.
Mai multe zone din Cluj-Napoca au fost inundate. De exemplu, o parcare din Mănăștur a devenit navigabilă pentru șoferi.
Reamintim că municipiul Cluj-Napoca, Baciu, Apahida, Feleacu, Jucu, Chinteni și Borșa se află sub cod portocaliu de ploi torențiale și descărcări electrice până la ora 16:30.
„Am primit solicitări pentru scoaterea apei din subsoluri situate pe străzile str. Eugen Ionesco, str Valea Chintalului și Meteor din municipiul Cluj-Napoca. La fața locului s-au trimis echipaje cu autospeciale de intervenție. De asemenea, a fost primită o solicitare privind înfiltrarea apei și deteriorarea a 4 mp de tavan fals de la ultimul nivel al Clinicii de Maxilo-faciale de pe strada Moților, Cluj-Napoca. La fața locului a ajuns un echipaj cu o autospecială de intervenție. Un singur pacient a fost mutat din zona afectată, nu sunt persoane care să solicite consult medical în urma acestui eveniment”, a transmis ISU Cluj.
Citiți monitorulcj.ro și pe Google News
CITEȘTE ȘI: